Държавен вестник, бр. 94, 2018 г., стр. 35

БРОЙ  94	
Д Ъ Р Ж А В Е Н  В Е С Т Н И К 	
СТР.  35  
друго място за изтърпяване на наказанието, 
се прилага редът по чл. 10.
Чл. 18. При изпълнение на мярката по 
чл. 6, ал. 2, т. 5 от ЗЗЛЗВНП – релокация в 
друга държава при условията на чл. 27, ал. 1, 
т. 1 и 2 от ЗЗЛЗВНП, се прилага редът по 
глава шеста.
Чл. 19. (1) При прилагане на мерки от 
Програмата за защита Бюрото по защита 
осъществява дейности по чл. 5, ал. 5 от 
ЗЗЛЗВНП, определени с разпореждането на 
главния прокурор.
(2) Когато не са предвидени дейности по 
чл. 5, ал. 5 от ЗЗЛЗВНП или е налице необхо-
димост от тяхното изменение или допълнение, 
тези дейности се определят с допълнително 
разпореждане на главния прокурор.
(3) Разходите за осъществяване на дейности­
те по чл. 5, ал. 5 от ЗЗЛЗВНП са за сметка 
на средствата по прилагане на специалната 
защита.
Чл. 20. (1) Издаването на документите 
с нови основни данни по чл. 14б, ал. 1 от 
ЗЗЛЗВНП се извършва служебно по искане 
на Бюрото по защита по ред, определен със 
закон. 
(2) Редът за съхранение на документите с 
предходните основни данни на защитените 
лица се определя със заповед на директора 
на Бюрото по защита.
(3) В случаите, когато по реда на чл. 6, 
ал. 5 от ЗЗЛЗВНП лицето ползва нови основни 
данни и издадени въз основа на тях документи, 
документите с предходните основни данни 
може да се ползват, когато се засягат законните 
интереси на държавата, на трети лица или 
негови интереси. Ползването се извършва за 
всеки конкретен случай след разрешение на 
директора на Бюрото по защита в присъствие 
на служител от Бюрото по защита. 
(4) В случаите, когато по реда на чл. 6, 
ал. 7 от ЗЗЛЗВНП лицето ползва новите ос-
новни данни и издадените въз основа на тях 
документи след излизане от Програмата по 
защита, то не може да ползва документите 
с предходните основни данни. В тези случаи 
документите с предходните основни данни 
на лицето продължават да се съхраняват в 
Бюрото по защита.
(5) Разходите по издаване на документите 
с нови основни данни на защитените лица 
са за сметка на средствата по прилагане на 
специалната защита.
Г л а в а  т р е т а
ДЕЙНОСТ НА КОМПЕТЕНТНИТЕ ОРГАНИ 
ПРИ ОСЪЩЕСТВЯВАНЕ НА ФУНКЦИИТЕ 
ПО ЗЗЛЗВНП
Раздел I
Съвет по защита
Чл. 21. (1) Съветът по защита се състои 
от министъра на правосъдието, министъра на 
вътрешните работи, представляващия Висшия 
съдебен съвет, председателя на Върховния 
касационен съд, главния прокурор и пред-
седателя на Държавна агенция „Национална 
сигурност“.
(2) При отсъствие или невъзможност за 
участие на член на Съвета по защита в слу-
чаите по чл. 13а, ал. 2, т. 2 от ЗЗЛЗВНП той 
се представлява от негов заместник, оправо-
мощен със съответен акт.
Чл. 22. Дейността на Съвета по защита се 
осъществява по правила, приети по реда на 
чл. 13а, ал. 7 от ЗЗЛЗВНП.
Чл. 23. (1) Заседанията на Съвета по за-
щита се провеждат на всеки шест месеца за 
разглеждане на писмените отчети относно 
изпълнението на специалната защита или в 
тридневен срок от постъпването на предло-
жение за предоставяне на специална защита, 
изпратено от главния прокурор по реда на 
чл. 16а, ал. 4 и чл. 17, ал. 2, т. 3 от ЗЗЛЗВНП. 
(2) Заседанията на Съвета по защита се 
подготвят съгласно правилата, приети по реда 
на чл. 13а, ал. 7 от ЗЗЛЗВНП.
(3) Заседанията на Съвета по защита се 
свикват и ръководят от министъра на пра-
восъдието.
Чл. 24. (1) Заседанията на Съвета по за-
щита са закрити.
(2) Заседанията на Съвета по защита се 
провеждат при кворум повече от половината 
от членовете му. При липса на кворум ръково-
дещият заседанието насрочва ново заседание 
в тридневен срок.
Чл. 25. (1) Съветът по защита предоставя 
или не допуска предоставяне на специална 
защита, като взема решенията си с обикно-
вено мнозинство от присъстващите членове. 
(2) Съветът по защита взема решения, с 
които приема направените отчети относно 
изпълнението на специалната защита, пре-
доставена на лица с разпореждане на главния 
прокурор.
(3) Решенията на Съвета по защита по 
представените отчети относно изпълнението 
на специалната защита, предоставена на лица 
с решение на Съвета по защита, съдържат:
1. дата на решението;
2. личните данни на застрашеното лице;
3. номера на съответното наказателно 
производство;
4. конкретната мярка за защита, която 
следва да се продължи, промени или прекрати 
по отношение на застрашеното/защитеното 
лице; в случаите на решение за прекратяване 
на специалната защита това се извършва с 
разпореждане на главния прокурор.
(4) Решенията на Съвета по защита по 
чл. 13а, ал. 2, т. 2 от ЗЗЛЗВНП съдържат:
1. дата на решението;
2. личните данни на застрашеното лице;
3. номера на съответното наказателно 
производство;